રુકિયાને ખબર નથી કે તેની દીકરી કુવેતમાં કઈ જગ્યાએ છે પરંતુ તેની પાસે એ ફોન નંબર છે જેના પરથી માલને પોતાના પરિવારને ફોન કરીને કુવેતથી બચાવવા કહ્યુ હતુ. રુકિયાના જણાવ્યા અનુસાર માલનનો માલિક કફીલ એને છોડવાના ત્રણ લાખ માંગી રહ્યો છે. કુવેતમાં બિમાર પડી ગયેલી માલન બેગમને દવા પણ આપવામાં આવતી નથી. રુકિયાએ સુષ્માને લખેલી ચિઠ્ઠીમાં કહ્યુ છે કે તેણે એજન્ટને પુત્રીને પાછા લાવવાની વાત કહી પરંતુ તે તેની કોઈ મદદ નથી કરી રહ્યો અને પુત્રીની પાસપોર્ટની કોપી પણ આપતો નથી. રુકિયાએ વિદેશ મંત્રાલય અને કુવેતના ભારતીય દૂતાવાસમાં ફરિયાદ કરીને પુત્રીને પાછી લાવવાની આજીજી કરી છે.